נינג'ה ישראל 2021
סיכום עונה > חצי הגמר > מכשולים

טיק טוק (מכשול 1, כל המקצים) על המתמודד לעלות על עמוד מתנדנד שהמקום לשים בו את הרגליים קטן וממנו לקפוץ קפיצה רחוקה אל הרשת ולזחול מתחתיה אל המזרן.
המערוך (מכשול 2, מקצים 1, 3) במכשול זה על המתמודד לטפס על עמוד וממנו להגיע ולאחוז בבול עץ שוכב שמחליק על מסילות שמתחתיו ולנחות על המזרן. המערוך הופך מהיר יותר מה שמקשה על המתמודד.
דרך הצינורות (מכשול 2, מקצים 2, 4) על המתמודד לקפוץ אל נדנדת עמידה וממנה לעשות זינוק אל 3 הצינורות שאסור להשתמש באף אחד מהם ברגליים ומהצינור השלישי למזרן, המרחק בין הנדנדה לצינור הראשון הוא 3.5 מטרים.
קפיצת הטבעות (מכשול 3, מקצים 1, 3) במכשול זה על המתמודד לטפס על חבל ממנו להגיע ולהעביר שתי טבעות, הקדמית קטנה והאחורית גדולה בין ווים על מסילה עולה. ברגע שהוא עובר את הוו האחרון הוא נתלה על הטבעת הקטנה (בעונה הזו מותר לעשות מעבר יד-יד, לעומת העונה הראשונה) ועובר לטבעת על מסילה שנייה ואז הוא מקפיץ אותה מעל הוו וגולש בה למטה דרך מספר ווים ואחרי שמסיים את המסילה קופץ למזרן.
הקימורים המסוכנים (מכשול 3, מקצים 2, 4) במכשול זה על המתמודד לקפוץ ללוח הראשון בצורת האות S שאורכו 2.40 מטרים, ממנו ללוח השני שצורתו דומה לשל מפתח, על המתמודד לסובב אותו סיבוב של 180 מעלות עד שתהיה נעילה, ואז ללוח השלישי וללוח הרביעי שזזים (במקצה 4 אין לוח רביעי).
מעבר החצייה (מכשול 4, כל המקצים) על המתמודד לדלג מעל חמישה גלילים קטנים מסתובבים ותלויים באוויר מרחק של שבעה מטרים בסך הכל, אם המתמודד מסתבך עם הגלילים מותר לו להינצל רק לא לגעת במים.
סולם הסלמון אל הקירות השקופים (מכשול 5, מקצים 1, 3) על המתמודד לתפוס במוט המונח על שלבים ולעלות 4 שלבים לגובה, אחרי שמסיים קופץ אל שני ברים ומהם למוט מתח המונח על שני קירות שקופים הנמצאים לצידי גופו של המתמודד שאורכם 2.8 מטרים, על המתמודד להקפיץ את מוט המתח הקפצות קטנות לאורך הקירות הללו עד שמגיע לסימון האדום, וכשמגיע לסימון האדום קופץ למזרן.
סולם הסלמון אל ווים בשמיים (מכשול 5, מקצים 2, 4) על המתמודד לתפוס במוט המונח על שלבים ולעלות 4 שלבים לגובה. אחרי שמסיים, עליו לעבור אל טבעת שמונחת על וו ולהקפיץ אותה לוו שמולה, ואז לעבור לטבעת אחרת שמונחת על וו אחר, ולבצע את אותה פעולה. אם הטבעת השנייה נופלת, על המתמודד לקפוץ עם הטבעת הראשונה לוו השלישי (הוו ממנו נפלה בטבעת השנייה) וממנו לרביעי.
הגה הכוח (מכשול 6, מקצים 1, 3) על המתמודד לקפוץ אל בר קבוע וממנו לעבור אל גלגל כבד המונח על מסילות משני צדדיו, ואז על המתמודד לגלגל את הגלגל לאורך המסילה. אורך המסילה הוא 6.05 מטרים, ובדרך יש שתי ירידות. אחרי שמגיע לסימון האדום קופץ למזרן.
המוט הטלסקופי (מכשול 6, מקצים 2, 4) על המתמודד לקפוץ אל מוט מתח מתקפל שמונח על מסילות ולעבור על זוג המסילות הראשון, כשמגיע לסוף המסילות על המתמודד לסגור ולפתוח את מוט המתח, ומשם לצאת לזוג המסילות השני, לבצע את אותה פעולת סגירה ופתיחה של המוט ומשם לזוג המסילות השלישי, ממנו למזרן. במקצה 4 צריך לסגור ולפתוח רק בין זוג המסילות השני לשלישי ולא בין הראשון לשני.
הבניין (מכשול 7, כל המקצים) על המתמודד להרים ולהפוך לוחות כבדים במשקלים 30, 40 ו-50 קילוגרמים, כל פעם שמבצע זאת עליו לטפס על חבל שגובהו 3 מטרים לקומה הבאה, ואז מבצע אותה פעולה בקומה השנייה ובקומה השלישית, ברגע שהופך את הלוח של הקומה השלישית לוחץ על הבאזר.
לפי מקצים
| מקצה | מכשול 1 | מכשול 2 | מכשול 3 | מכשול 4 | מכשול 5 | מכשול 6 | מכשול 7 |
| --- | --- | --- | --- | --- | --- | --- | --- |
| 1 | טיק טוק | המערוך | קפיצת הטבעות | מעבר החצייה | סולם הסלמון אל הקירות השקופים | הגה הכוח | הבניין |
| 2 | טיק טוק | דרך הצינורות | הקימורים המסוכנים | מעבר החצייה | סולם הסלמון אל ווים בשמיים | המוט הטלסקופי | הבניין |
| 3 | טיק טוק | המערוך | קפיצת הטבעות | מעבר החצייה | סולם הסלמון אל הקירות השקופים | הגה הכוח | הבניין |
| 4 | טיק טוק | דרך הצינורות | הקימורים המסוכנים | מעבר החצייה | סולם הסלמון אל ווים בשמיים | המוט הטלסקופי | הבניין |